
tatis  periodum  infestare  solet.  Infitiandum  tamen 
non  est,  feminas  et  adultiores,  praesertim  laxiori 
corporis  habitu  praeditas,  hoc  malo  nonnunquam 
corripi.  Sunt  quoque,  qui  affirment,  et  in  iis,  qui- 
bus catamenia  vel  legitimo  more,  vel  etiam  copio- 
siora fluant,  chlorosin  accidere  posse.  At  hi  in 
errore  versati,  quippe  qui  cutis  a ratione  sana  di- 
scedentem pallorem  chlorosin  esse  ducendam  cen- 
suere;  quare  etiam  viros  nostro  morbo  affligi  posse 
arbitrati  sunt.  Sagacissimi  enim  medici  quales 
Fridericus  Hoffmannus  $*)  qui  morbum  illum  virgi- 
neum circa  pubertatis  periodum  viro  jam  maturas 
virgines  frequenter  infestantem  unice  ab  impedito 
mensium  fluxu  originem  trahere  contendit.  Th. 
Sydenhamius**)  vir  memoriae  immortalis,  doctissi- 

mus  W*  Cullen***)  aliique  optima  duce  experien- 

**  q " 

tia,  morbum  chloroticum  neque  ulli  puellae,  nisi 

catameniis  deficientibus,  vel  parcius  fluentibus  ac- 
cidere docuerunt. 


*)  Fr.  Hoffuiannus  — opp.  omn.  physico -med. 
1740.  Tom.  rill  p.  313.  §12. 


- Genevae 

**)  Th.  Sydenhamius  — Dissertatio  ad  virum  CI.  Cole 

, •)  .....  . . 

de  affectione  hysterica. 


**#)  W.  Cullen  (Anfangsgriinde  der  Arzneikunst.  2 und  3 Bd. 

» i v j imi  ioiij  jk  iiwj  ;:iij  > . .•'.iioixau  o ' •*.  utnoll»  . 

Vera  chlorosis,  spuriae,  secundariae  vel  sym- 
ptomaticae, quam  dicunt,  externe  quodam  modo 
similis,  ab  hac  spuria  ipsa  sua  natura  differt.  Quare 
nunc  ad  signa,  quae  vocant  pathognomonica,  morbi 
virginei  transituri  simus,  quibus  veram  chlorosin  a 
spuria  aliisque  morbis  utut  simillimis  dignoscamus. 
Ilaec  autem  sunt  signa,  quibus  veri  morbi  chloro- 
tici  diagnosis  nititur. 

Symptomata.  1)  Defectus  mensium  aut 
parcior  eorum  fluxus  in  puellis  tempore  pubertatis 
et  in  feminis  adultioribus  habitus  laxioris.  — Cul- 
len  quidem  in  prima  nosologiac  editione  clilorosin, 
catameniis  legitime  fluentibus,  nonnullas  puellas  in- 
festare docebat:  in  secunda  vero  elementorum  pra- 
xeos  medicinae  editione*;  a pristina  sententia  pror- 
sus descivit,  experientia  duce,  confirmans,  morbum 
chloroticum  cum  deficiente  vel  parciore  fluxu  men- 
struo necessarie  esse  consociatum. 

2)  Color  cutis  pallidus,  vel  ex  viridi  pallescetis, 
vel  gilvus,  genae  laxae,  palpebrarum  livor,  circum- 
que eas  tela  cellulosa  in  modum  sacculi'  penduli 
tumens,  neque  minus  tota  corporis  superficies  tur- 
gida. 

*)  Cullen  — elementorum  praxeoa  medicinae  editio  secunda 
— dcutsclie  Uebersetzuug.  Leipzig  1789.  3 Bd.  273.  u.  f. 


3)  Musculi  flaccidi  et  soluti,  quare  ingens  las- 
situdo, et  nata  inde  ad  movendum  inertia,  — Animi 
torpor,  pedum  frigus  et  inflatio,  motu  corporis  ac- 
celerato, praesertim  sub  scalarum  ascensu,  respi- 
randi difficultas,  tremor  cordis  et  palpitatio. 

4)  Pulsus  parvus,  mollis,  facile  comprimendus, 
semper  plus  minusve  frepuens,  nonnunquam  ad  130 
arteriarum  ictus  ascendens. 

5)  Appetitus  dejectus,  cui  saepius  junguntur 
pathemata  cardialgica,  capitis  dolor,  inprimis  clavus 
hystericus,  animi  deliquia  etc. 

6)  Urina  citra  colorem  mingitur  valde  aquea, 
in  progressu  morbi  turbida.  Sanguis  aquosus,  lan- 
guide rubens,  mucosus,  parum  cruoris  continens. 
Catamenia,  si  qua  fluunt,  decolora,  carnium  fere 
loturam  simulantia. 

7)  Auriculae  albentes. 

§♦3. 

Quibus  signis  pathognomonicis  superveniant 
alia,  maxime  ex  ventriculi  nervorumque  consensu 
progenita,  uti  malacia,  fames  praeternaturalis,  ru- 
etus,  borborygmi,  nausea  et  vomitus,  alvus  adstricta 
aut  laxa,  abdomen  plenum,  inflatum,  tensum.  Ani- 
mo moroso  solitudinem  chloroticae  virgines  amant, 


10 


variisque  pathematibus  hystericis  ct  melancholicis 
vexatae  nunc  salaciores  sunt,  nunc  omnem  respuunt 
venerem. 

t **.  . J 0 • ' 'i  . I \ ; ’ . ' ’ ' . ’ ^ ' r'  vl ' '■  O 

• ' ~ “ i / ' 

§.  4. 

/ 

Morbo  progredienti  et  ad  fatalem  exitum  ver- 
genti oedemata  crurum  et  manuum  facieique,  nec 
non  ascites,  hydrothorax,  phthisis  pulmonalis,  indu- 
rationes  viscorum  imi  ventris,  tandem  febris  liec- 
tica  se  adjungunt’ 


Symptomata  chlorosis  menstruorumqnc  suppres- 

. 

sionis  perquam  eleganti  ad  naturam  expressa  car- 
mine leguntur  apud  Coules,  cujus  versus  hic  op- 
ponere liceat. 

„Succedunt  gravitas  membrorum  udique  tumores, 
„Fertque  suum  corpus  non  patienter  onus; 
„Succedunt  placitarum  olim  fastidia  rerum, 

„Ipsius  et  vitae  nausea  tetra  subit; 

, , Ulceraque  et  putres  ruptis  formacibus  ignes, 

„Et  vomitus  mixto  sanguine  terribiles. 

„Nunc  labor,  atque  uteri  nequicquam  pugna  furentis. 
„Et  mortes,  anima  mox  titubante,  breves. 

^Pectore  tardus  nunc  domito  vix  spiritus  exit. 

„Mox  omnes  artus  tussis  anhela  quatit. 

„ Ipsa  etiam  victor  scandit  capitolia  mentis, 

„Et  cerebri  gyros  occupat  hostis  atrox. 

„Hinc  vigiles  noctes,  vigiles  sed  somnia  terrent; 

„ Veraque  mens  patitur  dum  mala,  falsa  creat. 
„Iactatamque  diu  serus  vitam  obruit  hydrops, 
„Atque  anima  e mersa  naufraga  puppe  natat. 

„Ali  quoties  verno  gemmantes  flore  puellas 
(,, Multi  sagittifero  jam  maditante  Deo) 

„Hic  ferus  exurit  subita  rubigine  morbus! 

„Flet  deceptus  amor,  tristis  amatns  abit. 

Discernimus  igitur  chlorosin  veram  a spuria 
eo,  quod  ilia  tantum  in  feminis  cum  deficiente  aut 
parciore  mensium  fluxu  conjuncta;  haec  vero  etiam 
in  viris  accidit,  nullam  igitur  cum  amenorrhoea 
societatem  init. 

Quandoque  medicum,  ut  in  dignoscenda  chlo- 

rosi  labatur,  verumque  morbum  cum  supposito  con- 
fundat, per  malum  omnino  diversum  induci  posse, 

sequens  ex  patris  adversariis  deprompta  morbi  his- 
toria clare  confirmat.  In  puella  decem  et  septem 
annos  nata,  olim  sana  et  vegeta,  cui  catamenia 
primum  ante  viginti  menses,  deinceps  more  justo 
quinquies  fluxerant,  ex  causa  incomperta  men- 
struum apparere  olnnino  desinebat.  Ab  initio  puella 
vigoris  speciem  prae  se  ferens  sat  bene  valebat: 

post  hac  autem  paullatim  artuum  lassitudinem,  ap- 
petitum dejectum,  tristem  et  afflictam  animi  con- 
ditionem etc.  conquerebatur.  Mox  accedebat  tussis 
cum  macie  corporis  juncta.  Medicus  in  auxilium 
vocatur,  qui,  nostram  puellam  phthisi  pulmonali 
tuberculosa  correptam  esse,  ratus,  huic  morbo  va- 
ria, phthisi  pulmonali  convenientia  remedia  opponit, 
sed  omnia  incassum,  morbo  in  dies  ingravescente. 
Nunc  patrem,  medicum,  arcessunt,  a quo,  examine 
puellae  aegrotae  praevio,  haecce  morbi  symptomata 
annotantur:  ingens  lassitudo,  ut  vix  extra  cubiculnm 
procedere  valeret;  appetitus  prostratus,  perpetua 
tristitia,  ut  saepissime  lacrimas  funderet;  varia  symp- 
tomata hysterica,  facies  ex  pallido  virescens,  labia 
pallentia,  lingua  tumida,  tussis  assidua,  sed  sicca, 
dolores  pungentes  modo  in  hac,  modo  in  illa  pec- 
toris parte;  respirandi  difficultas,  tum  maxime  mo- 
tu corporis  aucto  — alvus  legitima,  urina  limpida; 
pulsus  parvus,  debilis,  celer;  normalis  caloris  gra- 
dus vix  auctus.  — Pater  haec  symptomata  a morbo 
chlorotico  csSe  derivanda,  neque  tamen  jam  nunc 
phthisin  pulmonalem  subesse  et  ferrum  causae  hu- 
jus morbi  optime  convenire  existimans,  illud  una 
cum  remediis  antiliystericis  adhibere  statuit.  Et 
ferri  usu  puellae  valetudo  restituebatur. 

§.  6. 

Causa  morbi  proxima  sive  intima  est 
vasorum,  quae  sanguinem  vehunt,  minimorum,  in- 
primis  uteri,  laxitas  atque  atonia  perpetua  1)  qua 
efficitur,  ut  catamenia  vel  plane  deficiant,  vel 
parcius  fluant,  Gottl.  Richter  2)  proximam  morbi 
chlorotici  causam  nimis  debili  atque  incompletae  orga- 
nisationi  tribuit,  quae  nondum  sit  satis  confirmata,  ut 
magnos  virium  conatus  exercere,  vel  illa  materia  or- 
ganica ad  sese  ipsam  excolendam  et  conservandam 
necessaria  carere  possit.  — Quamque  enim  de  catame- 
niorum  causis  sententiam  tuleris,  negare  tamen  du- 
bitabis, impetum  sanguinis  per  uteri  arteriolas  mi- 
nimas, quas  capillares  vocant,  fluentis,  ut  sanguis 
erumpat,  auctum,  unaque  refluxum  per  venulas  sese 
contrahentes  minimas  imminutum  esse  debere.  Ex 
quo  patet,  sanguinem  ad  parietes  vasorum  uteri 
majori  vi  adactum  effundi.  In  puellis  vero  chloro- 
ticis  cum  uteri  arteriae  capillares,  tum  venulae 
justo  laxiores  debilioresque  sunt,  impetus  igitur 
sanguinis  versus  uteri  arteriolas  neque  satis  augeri 
potest,  nec  venulae,  ut  refluxum  sufficienter  impe- 

1)  Et.  Cl.  Cullen  (Anfangsgriinde  der  prakt.  Arzneik. 
Leipzig  1739.  2.  Bd.  S.  521.)  et  ejus  interpres  gallicus,  Ros- 
quillonius  causam  amenorrhoeae,  qua  chlorosis  progigna- 
tur, in  laxitate  atque  atonia  vasorum  uteri  minimorum  col- 
locandum esse  censent. 

2)  Gottl.  Richtcrs  spcciell  Therapie.  3.  Bd.  S.  785. 

diant,  satis  contrahuntur;  qua  propter  catamenia 
vel  deficiant,  vel  menses  parciores  fluant  necesse  est. 

Quae  causae  in  puellis  viro  maturis  mensium 
defectui  vel  parciori  fluxui  oriundo  ansam  praebent, 
sunt  atresia,  nec  non  alia  vitia  organica  partium 
genitalium,  rigiditas  fibrarum  uteri  nimia,  laxitas 
et  atonia,  spasmi,  animi  pathemata,  inprimis  amo- 
res, vita  misera;  in  feminis  vero  cliloroticis  laxi- 
tatem vasculorum  uteri  minimorum,  eamque  solam 
amenorrhoeae  causam  esse  existimamus.  Quae  nos- 
tra sententia  de  causa  proxima  a pluribus  medicis 
non  probatur;  nonnullas  eniin  puellas,  dicunt,  chlo- 
roticas  solius  martis  usu,  catameniis  nec  omnino 
procreatis,  nec  ad  legitimum  fluxum  reductis,  con- 
valuisse; chlorosin  igitur  nullum  cum  catameniis 
connubium  iniisse;  at  observationum  virorum  ex- 
pertissimorum memor  illis  lubenter  quidem  largiar, 
symptomata  morbi  interdum  imminuta  aut  profligata 
videri,  aegrotam  vero  ad  perfectam  sanitatem  esse 
perductam,  nisi  catamenia  evocaveris,  vel  ad  jus- 
tum fluxum  perduxeris,  nego.  Id  quod  observatione 
sequente,  a patre  mecum  communicata,  luculentius 
demonstratur. 

Puella  tenera  et  gracilis  duodeviginti  annos 
nata,  (mater  ejus  induratione  hepatis,  et  orto  inde 

hydrope  mortua  erat;  pater  morbo  abdominis  chro- 
nico laborabat),  cui  catamenia  a primo  paene  non 
legitime  fluxerant,  deinde  sensim  sensimque  fluere 
desierant,  morbo  chlorotico  correpta  continuo  vini 
martiati  usu  convaluerat,  mensium  fluxu  minime 
revocato.  Amplius  octo  menses  sat  bene  se  habe- 
bat; tum  palescebat,  et  ne  multa,  chlorosis  recru- 
descebat. Iterum  ex  martis  usu  sanitas  recupe- 
rata est;  catameniis  nondum  restitutis.  Medicus, 
variis  remediis  emmenagogis  incassum  tentatis,  vir- 
tute radicis  hellebori  nigri,  cujus  vim  catamenia 
pellendi  expertissimus  Heberdenius  *)  in  commen- 
tariis in  dubium  vocare  videtur,  tandem  mensium 
fluxum  elicere  potuit,  quo  et  post  hac  legitima  ra- 
tione fluente,  puella  integerrima  valetudine  fruens 
evasit. 

Etenim  si  tibi  contigerit,  in  chloroticis  laxi- 
tatem et  atoniam  ita  emendare,  ut  circuitus  san- 
guinis per  uterum  totumque  corpus  acceleretur,  ne- 
que tamen  sufficiente  ad  sanguinis  effluvium  pro- 
ducendum gradu,  symptomata  morbi  quidem  decre- 
scunt; nihilominus  tamen  causa  ejus  proxima  su- 
peresse  potest.  Ferri  enim  usu,  et  per  uterum  et 
per  reliquum  corpus  circulatione  aucta,  omnibusque 

*)  Heberdenii  commentaria  — deutsch  von  Niemann  — 
Leipzig  1805.  Vt.  27. 

secretionis  et  excretionis  functionibus  ad  normam 
reductis,  symptomata  morbi  imminui  non  est  mi- 
randum. At,  catameniis  etiam  nunc  retentis  aut 
retardatis,  scintilla  sub  cineribus  gliscit,  aliquando, 
si  occasio  data  erit,  in  flammam  eruptura. 

§.  7. 

Ad  morbum  virgineum  vasorum  uteri  capilla- 
rium laxitas,  atonia,  et  orta  inde  sensibilitatis  et 
irritabilitatis  imminutio  sive  innata,  sive  causis  ex- 
traneis acquaesita  disponunt;  unde  puellae  habitus 
laxi  spongiosique  procliviores  fiunt  ad  chlorosin,  et 
quae  res  fibram  mollem  spongiosamque  reddunt, 
veluti  abusus  infusorum  calidorum,  utut  Tlieae  etc. 
dispositionem  quam  maxime  adaugent.  In  his  causis 
altera  etiam  ratio  latet,  qua  in  Hollandia  morbus 
virgineus  admodum  frequens  sit;  aer  nimirum  hu- 
midus  et  nebulosus. 

/wj  it ' <\*i  ‘ »•  f\>;  r*  f i'  'T  ‘ /*,  f ■ • # > rr  •*»,*  f ? 

§.  8. 

Causae  procatarcticae  eo  agunt,  ut  va- 
sorum uteri  capillarium  laxitatem  atque  atoniam, 
qua  simul  sese  contrahendi  eorum  vis  imminuitur, 
inducant.  Huc  spectant: 

1)  Victus  pravus,  glutinosus,  parum  succi  nutri- 


ii 

<cii  continens,  plerumque  e regno  vegetabili  de- 
[promptus,  tum  maxime  usus  inmodicus  bulborum 
>solaui  tuberosi,  panis  e secali  paratus,  nou  satis 
icoctus,  viscosus,  aut  acescens. 

2)  Vita  sedentaria  praesertim,  si  domicilium 

.aegrotae,  aere  vitiato,  humido  repletum  est. 

■ 

'SJMfi?  Iii  il  if '**;•»  I < > !>C  ? 

3)  Aer  vitiatus  ct  humidus. 

4)  Onania, 

, ' , \ ‘ ! , * » * -4  . . , r . v • 

5)  Moeror  et  tristitia,  inprimis  amores,  qui 
urnale  cesserunt. 

6)  Aliae  denique  causae,  quae,  laxitate  et  de- 
tbilitate  systematis  sexualis  conciliatis,  deficientem 
naut  parciorem  mensium  fluxum  procreare  valent.  — 
<C1.  Kopp*)  morbum  quibusdam  annis  frequentio- 
rrem  esse  affirmat,  quae  res  inprimis  tempestati 
lliumidac,  tunc  regnanti,  tribuenda  esse  videtur; 
[propterea  quod  illa  aeris  constitutione  et  transpira- 
t;io  insensibilis  supprimitur  et  partes  solidae,  mul- 
i.is  aquae  particulis  receptis,  laxantur  et  debili— 
t:antur. 


*)  Kopp  — Den!murdig;Tfeifpn  in  der  nr/tliclien 

r Bd,  286  Sei  te. 

§.  9. 

Exitus  morbi  chl orot i c i.  Morbus  vir- 
gineus aut  in  sanitatem,  aut  in  alium  morbum  tran- 
sit, aut  morte  terminatur;  neque  tamen  stadia  ha- 
bet, nec  certo  temporis  spatio  continetur. 

Prognosis.  Si  chlorosis  neque  in  alium 
morbum  exierit,  neque  vitia  organica  imi  ventris 
et  pectoris  effecerit,  nec  morbi  occasio  superstite- 
rit; laeta  est  prognosis  atque  aegrotae  sat  cito 
convalescunt.  Nonnunqunm  morbus  noster  matri- 
monio inito  cessat.  Si  contra  ob  paupertatem  et 
tristitiam  perpetuam  graves  morbi  occasiones  re- 
movere, et  quod  ad  victum  spectat,  secundum  va- 
letudinis recuperandae  praecepta  rite  instituere  non 
valueris;  chlorosis  magis  magisque  ingravescit, 
symptomata  hydropica  accedunt  et  tandem  aegrotae 
febri  lenta  consumuntur. 

§.  10. 

Cadaverum  sectio.  Iu  cadaveribus  hoc 
morbo  exstinctarum  varia  reperiuntur  imi  ventris  et 
pectoris  vitia,  q.  s.  indurationes  hepatis,  lienis,  in- 
primis  uteri  et  ovariorum,  collectiones  aquae  in 
cavo  pectoris  et  abdominis,  tubercula  vel  exulce- 
rationes pulmonum;  sanguis  languide  rubens,  pal- 

i fidus,  aquosus,  parum  cruoris  continens,  serius  ne- 
(que  firmiter  coagulans. 

wP  r T i .f\  , i ql.t  / .* 

§.  11. 

Hac  morbi  nostri  natura  (§.  6.)  phaenomeno- 
rrum  chlorosis  pathologica  expositio  nititur. 

Deficientem  aut  parciorem  mensium  fluxum  a 
llaxilate  et  atonia  vasorum  uteri  capillarium  ortum 
tirahere  supra  jam  docuimus.  Exiguam  autem  cruo- 
ris in  sanguine  copiam  partim  ab  eadem  laxitate 
aatque  atonia,  qua  legitimi  secretionum  et  excretio- 
Eium  processus,  imprimis  vero  functiones  systema- 
t .is  gastrici  turbentur,  partim  a solutione  et  corru- 
ptione sanguinis  in  vasculis  uterinis  ob  tardiorem 
Enotum  derivandum  esse  arbitror.  Hac  exigua  cru- 

i 

Diris  parte,  sero  praevalente,  pallor  cutis,  labiorum 
fit  gingivarum  inducitur.  Quum  vero  solida  laxa 
ilebiliaque  sint,  aucta  simul  seri  copia,  non  solum 
major  seri  quantitas  in  telam  cellulosam  exhalatur ; 

ned  etiam  seri  exhalati  resorptio  ob  debilitatem 
casorum  lymphaticorum  imminuitur. 

A laxitate  et  debilitate  musculorum,  qui  mo- 
tui voluntario  inserviunt,  artuum  oritur  lassitudo 
■ it  inertia.  Pedum  frigus  circuitui  sanguinis  immi- 
nuto, eorum  vero  inflationem  seri  stagnationi  edif- 

* 

ficiliori  humorum  ab  extremitatibus  inferioribus  re- 
fluxu nascenti  adscribimus.  Respirandi  difficultas 
cum  a laxitate  et  debilitate  musculorum,  qui  res- 
spirationi  praesunt,  tum  a collecta  in  pectoris  cavo 
aqua  pendere  videtur.  Pathemata  hysterica,  inprirais 
clavus  hystericus  consensu,  quem  cum  encephalo  et 
nervis  uterus  agit,  derivanda  esse  arbitramus.  Ex 
eodem  fonte  fluunt  etiam  moeror,  tristitia,  cetera- 
que  phaenomena  psychica  in  puellis  cliloroticis 
obvia. 

Urina  ab  initio  morbi  ob  majorem  seri  et  par- 
ticularum aquosarum  abundantiam  limpida  et  aquea, 
morbo  procedente  et  ingravescente , quem  febris 
hectica  supervenerit,  turbida  apparet,  facta  post 
singulos  paroxymos  febriles  critica  particularum 
corruptarum  et  acrium,  quibus  febris  accensa  est, 
per  renes  excretione.  — Fames  autem  praelerna- 
turalis  verisimile  eo  oritur,  quod  succus  gastricus 
ob  tardum  ventriculi  motum  peristalticum  et  segnem 
hujus  humoris  excretionem  ad  acorem  inclinat,  sicuti 
alii  aegroti,  in  quibus  succus  gastricus  aliquantulum 
acessit,  q.  s.  hystericae,  hypochondriaci  etc.  pariter 
fame  praeter  naturali  laborare  solent.  Lencorrhoe- 
am  denique,  qua  feminae  chloroticae  nonnunquam 

afficiuntur,  partim  sanguini  earum  aquoso  et  nn*-» 

/ 

.coso,  partim  solidorum  laxitati  atqne  debilitati  tri- 
buendam esse  non  dubitatis.  — Vitia  orgauica,  in 

cadaveribus  obvia,  exitus  mere  sunt  inflammationis 
viscerum  chronicae,  ab  humoribus  in  utero,  ob  mo- 
tum retardatum,  corruptis  natae. 

§.  12. 

Cura.  Quae  ad  rationem  medendi  attinent, 
in  eo  potissimum  posita  esse  videntur,  ut  sublatis 
vasculorum  uteri  laxitate  atque  atonia,  restitutoque 
hisce  vasis  tono  normali,  catameniorum  fluxum  vel 
inducere  vel  revocare  studeas.  Cui  rei , a)  remo- 
venda causa  morbi  occasionali,  b)  uteri  vasculis 
tono  restituendo,  ut  fluxus  mensium  legitime  pro- 
cedat, satisfeceris,  ideoque,  aa)  rite  instituendae 
sunt  res,  quae  ad  victum  spectant,  et  bb)  adhiben- 
da medicamina,  quae  virtute,  quam  specificam  di- 
cunt , vascula  uteri  et  irritaudi  et  corroborandi, 
pollent.  Insuper  morbi,  qui  chlorosin  consequi  so- 
lent, vel  sanandi  vel  leniendi  sunt.  Nunc  de 
singulis  hujus  indicationis  partibus  accuratius  aga- 
mus. 

§.  13. 

Ratio  causas  procatarcticas  tollendi  pro  varie- 
tate causarum  varia  est.  — Victum  igitur  pravum, 
glutinosum,  e regno  vegetabili  desumtum  cura  ci- 
bis commutes  e regno  animali,  qui,  faciles  diges- 
tu, bonum  succum  nutricium  praebent,  v.  c.  jus- 

cula  carnis  cum  vitello  ovorum,  sago,  oryza  etc. 
parata,  caro  assa  leporina,  gelatina  carnium  etc., 
panis  sit  bene  coctus,  neque  e secali,  sed  e tri- 
tico confectus ; pro  potu  vinum  generosum,  cui 
aqua  immixta  est,  aut  cerevisia  amara  exhibeatur; 
evitetur  immodicus  aquae,  praesertim  calidae,  usus, 
v.  c.  potus  Theae.  — Quae  aegrae  vitam  sedentariam 
exercent,  aere  puro  ac  sereno  et  tepido  sub  divo 
saepissime  ambulatum  eant;  aer  autem  frigido  — 
humidus,  nec  minus  conclavia  decliviora,  vaporosis 
humoribus  repleta,  pro  somno  capiendo  iis  infes- 
tissima sunt.  Moestae  ac  tristes  virgines  legendis 
dulcibus  poetarum  carminibus,  colloquiis  hilaribus, 
modico  labore  v.  c.  hortorum  cultura,  excitarentur, 
earumque  auimus  abjectus  erigatur. 

§.  14. 

Vis  medicaminum,  quae  ad  vasa  uteri  san- 
guifera  corroboranda  tendunt,  valetudinis  recupe- 
randae praeceptis  rite  institutis  et  diligentissime 
observatis  augeatur.  Quae  igitur  ad  victum  et 
amictum,  ad  motum  et  quietem,  ad  somnum,  ad 
animi  pathemata  etc.  pertinent,  hac  ratione  eligenda 
sunt,  ut  eorum  ope  vasculis  uteri  laxis  et  debilibus 
robur  et  tonus  restituatur.  Quum  tamen  de  hisce 
rebus  supra  jam  sermo  fuerit;  hic  silentio  eas 
super  sedeamus. 


23 


A §.  15. 

Cura  therapeutica.  Medicamen,  cujus  vis 
ifere  specifica  uteri  vascula  laxa  et  debilia  firmandi, 
iiisque  tonum  restituendi  ab  omnibus  laudatur,  est 
ferrum,  quippe  quod  non  solum  fibras  roborandi., 
sed  etiam  irritandi  et  sanguinis  motum  augendi 
wirtute  excellit;  quum  vero  digerendum  sit  difficile, 
[priusquam  adhibetur,  alia  sunt  praemittenda. 

1)  Sordes  in  abdomine,  praesertim  in  intestinis 
i accumulatae  antea  remediis  idoneis  sunt  evacuan- 
tdae.  Quam  ad  finem  emeticum  e tartaro  stibiato 
:apiissimum  videtur,  quod  dum  materias  nocivas  eje- 
cit, vomituritione  effecta  conquassationem  procreat, 

• quae  resorbentium  atque  absorbentium  vasorum  a- 
Ctionem  auget;  eoque  simul  absorptionem  in  toto 
intestino  mutat.  Quo  remedio  adhibita  mercurius 
dulcis  ita  dari  debet,  ut  ejus  usu  salivatio  non 
[producatur.  Quum  praeterea  acidae  rancidaeque 
materiae  adsint,  celebrata  Unzeri  conpositio  (conch: 
praeparat;  et  tart:  vitriol:  nitrique  partes  aequales) 
maxime  convenit.  Denique  quum  chloroticae  ob- 
structione alvi,  induralione  atque  desorgauisatione 

viscerum  abdominalium  laborent,  mercurius  dulcis 
cum  variis  remediis  resolventibus,  uti  sapone,  ex- 
tracto Chelidonii,  aqua  Karlsbadensi,  clysmatibus 
Kaemphii  ast  abhibendus. 

2)  Nervorum  erethisino  opponimus  remedia  an- 
tispasmodica,  q.  s.  Castorium,  Valeriana,  Asa  foe- 
tida. Moschus,  Hyoscyamus,  Belladonna,  Opium. 

3)  Magna  systematis  vasorum  irritatio  acidis 
mineralibus  (acido  phosphorico  aut  acido  Halleri) 
impugnanda  est.. 

4)  Nutritioni  primum  remediis  amaris:  China, 
subveniamus;  tum  ad  ferri  usum  transeamus. 

Quum  ferrum,  ut  jam  supra  dixi,  digestu  dif- 
ficile, non  solum  fibras  roborandi;  sed  etiam  irri- 
tandi et  sanguinis  motum  augendi  vim  exerceat; 
cautissime  id  adhibeas  hisce  praeceptis  satisfactu- 
rus. 

a)  Inter  ferri  usum  corpus  ambulando  frequen- 
tissime exerceas. 

b)  Ubi  alvus  obstructa  est,  rheo,  senna,  aloe, 
etc.  solvatur. 

c)  Mitiora  hujus  medicaminis  praeparata  sunt 
tincturae  — tinct:  ferri  pomata,  linet:  Zwelferi, 
tinct;  ferri  muriat;  etc.,  vina  chalybeata  etc.  Fer- 
rum pulveratum  et  difficilius  concoctu  est,  et  ma- 
gis irritat;  qua  propter  non  adhibendum,  nisi  satis 
valida  concoctione  et  cum  medicamentis  amaro  — 
aromaticis  conjunctum.  In  aquis  medicatis  martia- 
libus  ferrum  maxime  solutum  ad  coquendum  facil- 
limum exstat. 

Ferrum  ad  incitamenta,  quae  fixa  dicunt,  per- 
tinens ita  in  vasa  sanguifera  et  cor  agit,  nt  non 
solum  fibrarum  contractiones  accelerentur,  verum 
etiam  efficatiores  reddantur;  et  simul  cruoris  copia 
augeri  videatur;  maxime  igilur  differt  ab  ex- 

citantibus  volatilibus,  quae  per  sanguinem  ad  cor- 
poris colatoria  translata  cito  eliminantur, 

d)  Si  ventriculus  languet,  concoctioque  laesa 
est,  stomachus  antea  medicamentis  amaro  — aro- 
maticis firmari  debet  (vide  liujus  §.  initium). 

e.  Si  pulsus  plenior  atque  celer  est,  energia 
atque  vis  vitalis  excedunt ; ab  usu  martis  aut  om- 
nino abstineas,  donec  sanguinis  orgasmum  refrige- 
rantibus 'compessare  valueris,  aut  si  fieri  licet, 
praeparata  martis  mitiora  cum  acidis  mineralibus 
porrigas, 

f.  Si  propter  nimia  systematis  gastrici  sensi- 
bilitatem  et  irritabilitatem  marlio  usus  dolorem 
ventriculi  aut  diarrhoeam  infert;  amaro-aromatica' 
et  opium  ferro  addas. 

§.16. 

Quum  ferrum,  quo  atonia  tollatur,  catamenia- 
que  evocentur,  non  sufficit,  summaque  atonia  om- 
nium fibrarum  adest;  aloe,  myrrhav  helleborus,  sa- 
bina etc.  ad  mensium  fluxum  elicendum  prae  cete- 
ris valent.  Ilaecce  sub  rerum  conditione  etiam 
electricitas  commendatur. 

§.  17. 

Ferro,  remediisque  emmenagogis,  ut  catame- 
nia  ad  legitimum  fluxum  perducas,  frustra  tentatis, 
nonuunquam  salutis  recuperandae  spes  in  matrimo- 
nio haerere  visa  est. 

§.  18. 

Virgine  chlorotica  nonnunquam  subito  sangui- 
nis orgasmus  accedit;  pulsus  evadit  plenior,  durus, 
celer,  ut  paucis  absolvam,  symptomata  status  hy- 

persthenici  adesse  videntur;  quae  tamen  plerumque 
fallacia  sub  specie  debilitatis  verae  falsam  recon- 
dunt. Refrigerantia  v.  c.  nitrum,  sal  ammoniac, 
inprimis  acid.  mineralia,  elixir  acid.  Ilalleri  etc. 
hic  conveniunt;  ad  venae  sectionem  vero  rarissime 
transeas,  cum  ex  sententia  Fr.  Holfmanni  inimicis- 
sima sit  iis,  qui,  mole  vitiosorum  humorum  turgidi, 
parum  sanguinis  intra  venas  recondant  (loc.  cit. 
p.  316.  §.  1.) 

§•  19. 

Hydrope  accedente  remedia  diuretica,  amaro- 
aromalicis,  martiatis  nupta  v.  c.  bacc.  juniperi, 
squilla  etc.  utilia  sunt.  Pedes  frigidi  et  oedema- 
losi  probe  tegendi  et  modico  calore  sunt  servandi; 
involvantur  linteis,  arcte  constrictis,  ut  laxitas 
emendetur,  et  promtior  humorum  fiat  refluxus.  Pe- 
diluvia,  quae  laxitatem  et  tumorem  augent,  nocent; 
sin  autem  tumor  jam  imminuitur,  frictiones  ope 
linteorum  calidorum  , vaporibus  aromaticis  im- 
butorum insuper  adhibeantur.  Ubi  vero  phthisis 
pulmonalis  supervenerit,  iis,  quae  huic  morbo  con- 
veniunt, utendum  est. 

Si,  medicamentis  martialibus  adhibitis  et  diaeta 
idonea,  chlorosis  quidem  profligata  videtur;  cata- 
menia  tamen  non  apparent,  aut  non  legitime  fluunt; 
»d  ea,  quae  dicuntur  emmenagoga,  q.  s.  borax  ve- 
net.,  aloe,  crocus,  sabina,  hclleborus  niger  confu- 
giendum est.  Cl.  Kopp  has  formulas  valde  laudat. 

1.  Rcp.  borac.  venet.  dr.  iii 

aloes  lucid.  gr.  xxxvi 
extr.  sabin.  scrup.  jv 
Mf.  pilul.  Nro.  180,  consp.  pulv.  lierb. 
menth.  piperit.,  d.  ad  vitrum. 

S.  ter  die  4 — 5 pilul.  sumend. 

2.  Rcp.  flor.  sal.  ammoniac  mart.  dr.  j 
pulv.  herb.  sabin. 
extr.  sabin.  aa  dr.  ii 
Mf.  pilul.  Nro.  130,  consp.  pulv. 
rdc.  alth.  — S.  quater  die  5 pilul.  sumend. 


3.  Rcp.  pulv.  fol.  sabin. 

extr.  sabin  aa  unc.  $ 
aloes  lucid.  dr.  $ 

ol.  sabin.  gen.  gtt.  xxx 
aetliiop.  martiat.  dr.  jg 
Mf.  pilul.  Nro.  200,  consp. 

pulv.  rdc.  calami  aromatic., 
d.  ad  vitrum.  — S.  mane, 
post  meridiem,  vespere  et 
ante  somnum  capiat  aegrota 
6 pilulas. 

Pater  meus  in  ejusmodi  casibus  hisce  formulis 
liti  solet: 

1.  Rcp.  ferri  pulverat,  dr.  i 

galban.  depurat, 
exstr.  myrrh.  aquos  aa  dr.  ji 
ol.  sabin.  gen.  gtt.  xv 
Mfc.  extr.  gentian.  rubr.  q.  s. 

massa  pilularum,  ex  qua  for- 
mentur pilul.  pond.  gr.  ji 
S.  sumat  aegrota  ter  die  8 — 10  pilul. 

2.  Rcp.  conserv.  sabin.  dr. 

ferr.  pulverat,  gr.  v 
syrup.  cort.  aurant,  q.  s. 

Mf.  bolus  prodosi. 

3.  Rcp.  pulv.  herb.  sabin. 

sach.  alb.  aa  gr.  x — xv 
limat,  mart.  gr.  vj 
Mf.  pulv.  prodosi. 

§•  20. 

Huic  disserlatiunculac,  ut  Colophonem  addam, 
virginis  chloroticae  historiam,  quam  prater,  medici- 
nae artem  XLV  annis  amplius  exercens  ex  adver- 
sariis medicis  mecum  communicavit,  subjiciendam 
putavi* 

Puellae  viginli  tres  annos  nalae,  corpore  laxo 
et  spongioso  praeditae,  quae,  angustam  una  cum 
parentibus  aediculam  sordidam,  aere  hurnido  impu- 
roque  repletam  habitans,  et  filis  ducendis  victum 
quaesitans,  a teneris,  uti  Graeci  dicunt,  unguiculis 
vitam  misei rimam  degerat;  anno  demum  aetatis 
undevicesimo  primum  catamema  fluebant,  post  ali- 
quot tempus  autem  octonis  vel  denis  mensibus 
parciora  et  pallidiora  reversa,  omnino  evanue- 
runt. Quo  facto  facies  virginis  pallidior  evade- 
bat. Accedant  lassitudo  et  inertia  artuum,  appeti- 
tus prostratio,  alvus  astricta,  animus  morosus.  At 
tamen  haud  prius  auxilium  petiit  aegra,  quam, 
morbo  magis  magisque  ingravescente,  lecto  affi- 
geretur. Medico  advocato,  quum  primum  eam  vi- 
deret, haec  fere  se  offerebant  symptomata  : facies 
pallidissima  et  tumida,  nec  non  labiorum  et  gin- 
givarum pallor,  ingens  artuum  lassitudo,  cordis 
palpitatio  inter  corporis  exercitationem,  appetitus 
prostratus,  lingua  pura  et  tumida,  respirandi  diffi- 
cultas, alvi  obstructio,  urinae  secretio  imminuta, 
extremitates  frigidae,  oedema  pedum  et  manum; 
pulsus  parvus,  mollis,  frequens;  moeror,  aliaeque 
affectiones  hystericae.  — Quum  causae  procatar- 
cticae  tollendae  viderentur,  nec  morbus  ad  cum  per- 
venisset gradum,  cui  ars  medica  impar  haberetur, 

nec  cum  vitiis  organicis  esset  conjunctus,  bonam 
prognosin  medicus  pronuntiat,  hasque  ad  malum 
sanandnm  sibi  proponit  indicationes.  — a.  Causa 
occasionalis  chloroscos  tollatur,  b.  catamcnia  ad 
legitimum  fluxurn  reducantur,  c.  symptomata  hy- 
dropica submoveantur. 

Ad  primam  indicationem  explendam,  aegrotam 
abstinere  a cibis  crudis  viscosis,  contra  alimenta 
cum  ad  concoquendum  facilia,  tum  multum  succi 
nutricii  praebentia,  praesertim  ex  regno  animali 
desumta,  q.  s.  juscula  carnis  cum  oryza,  hordeo 
decorticato,  etc.,  caro  assata,  praesertim  ferina  su- 
mere jubet.  Pro  potu  cerevisia  amara  exhibeatur, 
nonnunquam  aliquantulum  tincturae  spirituosae  aro- 
maticae hauriatur.  Aer  in  cubiculo  crebra  ventilatione 
purgetur,  sabulo,  quam  maxime  sicco,  pavimentum 
conspergatur.  Aegrota  saepissime  lectum  relinquat, 
et  in  conclavi  ambulare  conelur.  Leniter  perfricen- 
tur  aliquoties  laneis  pannis,  vapore  aromatico  imbu- 
tis, extremitates  inferiores  et  superiores  et  dorsum, 
quo  circulus  sanguinis  augeatur.  Denique  confabu- 
lationibus gratis  animus  erigatur  abjectus. 

Secundae  indicationi  medicus  satisfacere  stu- 
duit medicamentis,  quae  relaxata  uteri  vascula  fir- 
mandi et  irritandi,  catamenia  igitur  revocandi  vir- 
tute pollent.  Inter  quae  quum  vi  sua,  in  uterum 
agendi  quasi  specifica,  ferrum  praestet:  propter 

concoctionem  laesam  praeparatum  ejus  mitissimum 
i.  e.  tinct  ferri  pomata  ad  cochlearium  minus  ter 
quaterque  per  diem  exhibitura  est.  — Ad  alvum 
aolvendam  sumebat  aegrota  cxt.  oloes  aquosum  ea 
dosi,  ne  alvus  saepius  quam  semel  vel  bis  per  nyct- 

hemerum  deponeretur , neve  diarrhoea  oriretur. 
Ut  urinae  secretio  augeretur,  infusum  aquosum  ra- 
die. ononid.  spinos.,  calam.  aronatic.,  herb.  trifol, 
fibrin.,  baccar  junip.  praescriptum  e$t.  Ferrum  vi- 
ribus stomachi  concoclricibus  optime  respondebat. 
Usu  remedii  aloetici  alvus  semel  per  diem  duceba- 
tur et  remediorum  diureticorum  ope  secretio  uri- 
nae aucta  est  ; quum  tamen  major  ejus  copia 
ad  hydropem  sanandum  opus  esse  videretur , 
speciebus  antea  dictis  mixtura  ex  infuso  herb. 
digital.  purp. , rdc.  seneg. , roob.  junip.,  oxymel 
squillit.,  addito  extracto  rdc.  calam.  aromatic. 
substituebatur.  Quibus  remediis  adhibitis  pedum 
manuumque  oedemata  sensim  sensimque  evanuere, 
appetitus  rediit  bonus;  facies  evasit  vegetior  atque 
coloratior,  lassitudine  membrorum  imminuta,  moe- 
rore cessante  atque  tristitia,  aegra  ambulatum  sub 
divo  ire  valebat.  Quum  vero  catamenia  non  appa- 
rerent; pater  meus,  concoctione  sufficienter  firmata, 
alvoque  ad  normam  reducta,  ad  fortiora  martis  prae- 
parata recurrendum  putavit , limaturamque  martis 
hacce  formula  praescripsit. 

Rcp.  ferr.  pulverat. 

rdc.  zingib.  aa.  3 i$ 
sach.  alb.  3 iii 
Mf.  pulv.  dvd.  in  xii  p.  aeq. 

Ter  die  pulvis  cum  aliquantulo  vini  boni  rhe- 
nani  sumatur;  corpus  ambulando  exerceatur.  Haud 
multo  catamenia  regulariter  fluebant,  ceterisque 
morbi  praegressi  symptomatibus  remotis,  optima 
valetudine  aegra  est  gavisa. 


31 


VITA. 

Ego,  Leo  Rave,  fidei  catholicae  addictus y 
natus  sum  iu  Guestphalorum  oppidulo,  cui  nomen 
est  Ramsdorf,  anno  hujus  saeculi  tertio  de- 
cimo ipsis  calendis  Junii  a patre  Alexandro 
Rave,  medico  practico,  et  matre  Gesi  na, 
quos  adhuc  superstites  pia  mente  veneror.  Primis 
literarum  rudimentis  a patre  meo  optimo  instru- 
(Ctus,  progymnasiuni  Vredense  per  tres  annos 
frequentavi,  quo  facto  gymnasiam  Coesfeldicnse 
;adii.  Maturitatis  testimonio  munitus  Monasterium 
jpetii,  et  civibus  accademicis  adscriptus,  prae- 
llectiones,  quae  ibi  de  rebus  philosophicis  et  me- 
i dicis  habebantur,  hasce  audivi:  de  logice  Cl. 
fcSchlueter,  de  physice  experimentali  111.  Ro- 
lling,  de  chemia  Cl.  Schmedding  de  bota- 
mice  et  zoologia  Cl.  Becks,  de  anatouiia  ge- 
inerali  et  speciali  Cl.  Tourtual  et  Riefen- 
sthal,  qui  etiam  cadavera  rite  secandi  artem 
ime  docuerunt,  de  pathologia  generali  Cl.  Busch, 
ide  diaetetica,  de  therapia  generali  et  speciali,  nec 
inon  de  pathologia  speciali  et  materia  medica 
(Cl.  Wirtensohn,  de  physiologia  Cl.  Ha  in- 
do rff,  de  chirurgia  Cl.  Klatte. 

Exeunte  fere  anno  MDCCCXXXV.  ad  al- 
itnam  universitatem  Bonnensem  me  contuli  et  a 
rrectore  magnifico,  111.  Naeke,  in  numerum  ci- 

Ivium  academicorum  receptus  et  a 111.  Ern,  Bi- 
schoff,  tum  temporis  decano  spectatissimo  in 
libum  ordinis  medici  relatus  hasce  praelectiones 
frequentavi:  de  anatomia  generali  et  speciali,  de 
irte  cadavera  rite  secandi  III.  Meyer  et  111. 

Web  er,  de  chirurgia,  oculorum  morbis,  de  a- 
kiurgia  et  anatomia  chirurgica  111.  Wutzer,  de 
therapia  generali  HI.  Nasse,  de  therapia  speciali 
111.  JVeumann. 

Per  annum  unum  Bonnae  commoratus 
autumno  anni  MDCCCXXXVI.  Berolinum,  al- 
mam musarum  sedtmi  petii  et,  a prorectore  ma- 
gnifico, 111.  Busch,  civibus  accademieis  adscri- 
ptus,  apud  111.  Mueller,  t.  t.  decanum  specta- 
tissimum nomen  professus  sum.  Ilie  m noso- 
comio caritatis  clinica  medica,  ducibus  111.  Bar- 
tels  et  Cl.  Wolff,  clinicum  chirurgicum,  duce 
111.  R u s t , clinicum  ophthalmiatricum,  duce  111. 
Juengken,  nec  non  policlinicum  medicum  et 
chirurgicum,  duce  Cl.  Truestedt  frequentavi. 
Artem  obstetriciam  tam  theoreticam,  quam  pra- 
cticam  ab  111.  Kluge  accepi.  Ouibus  omnibus 
viris,  de  me  optime  meritis  gratias  ago  maximas. 

Jam  vero  tentaminibus  et  philosophico  et 
medico,  nec  non  examine  rigoroso  coram  gratioso 
medicorum  ordine  rite  superatis,  spero  fore  ut, 
dissertatione  thesibusque  publice  defensas,  summi 
in  medicina  et  chirurgia  honores  in  me  confe- 
rantur. 

THESES. 

I.  Causa  proxima  non  est  morbus  ipse 

II.  Vis  vitalis  in  inflammatione  est  aucta. 

III.  Iridectomia  ad  pupillam  formandam  artifi- 
cialem omnibus  aliis  methodis  est  prae- 
ferenda. 

IV.  Fistula  ani  saepe  operationem  non  admittit. 


